 "U Ludbregu raSTEM" – zajedno otkrivamo, učimo i rastemo

Od lipnja do kolovoza mladi istraživači u Ludbregu imali su priliku zakoračiti u čaroban svijet znanosti, tehnologije, inženjerstva i matematike.
U tom razdoblju održano je 13 radionica za djecu, kroz koje je prošlo čak 87 polaznika, a projekt je dodatno približen zajednici kroz promotivna događanja na javnim mjestima.
Poseban doživljaj bila su natjecanja u aviomodelarstvu, demonstracije upravljanja dronovima, STEM expo sajam, veseli STEM kamp i zanimljiv STEM safari  – pravo putovanje kroz svijet znanosti i mašte.
Od jeseni kreće novi ciklus radionica, ovaj put namijenjenih učenicima. Radionice će biti organizirane prema uzrastima, a donijet će brojne zanimljive teme iz svijeta STEM-a koje će djecu potaknuti na istraživanje, kreativnost i učenje kroz igru.
Izdvajamo neke od tema radionica: Let iznad znanosti, Lego creator letjelica, STEM gradilište, Artbot, Biomehanika, 3D kreator, Digitalni piloti, Story – moja digitalna priča…
Sve aktivnosti i buduće događaje možete pratiti na Facebook stranici, YouTube kanalu te na službenoj web stranici udruge Aeroklub „Rudolf Fizir“ Ludbreg, gdje se možete prijaviti za sudjelovanje na besplatnim i zabavnim radionicama.

O projektu
Projekt „U Ludbregu raSTEM“ provodi Aeroklub „Rudolf Fizir“ Ludbreg uz podršku i suradnju partnera:
· Osnovna škola Ludbreg
· Srednja škola Ludbreg
· Dječji vrtić Radost Ludbreg
· Grad Ludbreg
· Međimursko veleučilište u Čakovcu (MEV)

Zajedničkim snagama gradimo most između znanosti i mladih, potičemo kreativnost te stvaramo nove prilike za razvoj djece i mladih kroz svijet STEM-a.
https://ak-rudolf-fizir.hr/aktualno/2-novosti/128-javni-poziv-na-radionice.html 
https://www.youtube.com/@raSTEMAKRudolfFizir 

Projekt sufinancira Europska unija iz Europskog socijalnog fonda Plus te ured za Udruge Vlade Republike Hrvatske. Izneseni st avovi i  mišljenja samo su autorova i   ne odražavaju nužno službena stajališta Europske unije, Europske komisije i Ureda za udruge Vlade Republike  Hrvatske. Ni Europska unija ni Europska komisija kao ni Ured za udruge Vlade Republike Hrvatske ne mogu se smatra odgovornima   za njih  


